CELEX: 62009CB0449
Language: el
Date: 2010-10-28 00:00:00
Title: Υπόθεση C-449/09: Διάταξη του Δικαστηρίου (πέμπτο τμήμα) της 28ης Οκτωβρίου 2010 [αίτηση του Sofiyski gradski sad (Βουλγαρία) για την έκδοση προδικαστικής αποφάσεως] — Canon Kabushiki Kaisha κατά IPN Bulgaria OOD (Άρθρο 104, παράγραφος 3, πρώτο εδάφιο, του Κανονισμού Διαδικασίας — Σήματα — Οδηγία 89/104/ΕΟΚ — Δικαίωμα του δικαιούχου ενός σήματος να αντιταχθεί στην πρώτη διάθεση στο εμπόριο εντός του ΕΟΧ προϊόντων που φέρουν το σήμα του, η οποία πραγματοποιείται χωρίς τη συγκατάθεσή του)

19.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/2
            
         Διάταξη του Δικαστηρίου (πέμπτο τμήμα) της 28ης Οκτωβρίου 2010 [αίτηση του Sofiyski gradski sad (Βουλγαρία) για την έκδοση προδικαστικής αποφάσεως] — Canon Kabushiki Kaisha κατά IPN Bulgaria OOD
   (Υπόθεση C-449/09) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Σήματα - Οδηγία 89/104/ΕΟΚ - Δικαίωμα του δικαιούχου ενός σήματος να αντιταχθεί στην πρώτη διάθεση στο εμπόριο εντός του ΕΟΧ προϊόντων που φέρουν το σήμα του, η οποία πραγματοποιείται χωρίς τη συγκατάθεσή του)
   2011/C 89/02
   Γλώσσα διαδικασίας: η βουλγαρική
   
      Αιτούν δικαστήριο
   
   Sofiyski gradski sad
   
      Διάδικοι στην υπόθεση της κύριας δίκης
   
   Canon Kabushiki Kaisha
   
      κατά
   
   IPN Bulgaria OOD
   
      Αντικείμενο
   
   Αίτηση για την έκδοση προδικαστικής αποφάσεως — Sofiyski gradski sad — Ερμηνεία του άρθρου 5, σε συνδυασμό με το άρθρο 7, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ 1989, L 40, σ. 1) — Παράλληλη εισαγωγή γνήσιων προϊόντων χωρίς τη συγκατάθεση του δικαιούχου του σήματος — Δυνατότητα του δικαιούχου αυτού να αντιτάσσεται στη χρήση στις συναλλαγές, χωρίς τη συγκατάθεσή του, ενός σημείου πανομοιότυπου με το σήμα — Μη ανάλωση του δικαιώματος του δικαιούχου του σήματος
   
      Διατακτικό
   
   Το άρθρο 5 της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, έχει την έννοια ότι ο δικαιούχος του σήματος μπορεί να αντιταχθεί στην πρώτη διάθεση στο εμπόριο εντός του Ευρωπαϊκού Οικονομικού Χώρου γνήσιων προϊόντων που φέρουν το σήμα αυτό, η οποία πραγματοποιείται χωρίς τη συγκατάθεσή του.
   
      (1)  ΕΕ C 100 της 17.4.2010.